Den forsvunne verden

Den forsvunne verden er en fantasy-eventyrfilm fra  regissert av Irwin Allen, og løst basert på romanen fra  med samme navn av Arthur Conan Doyle.

Handlingen i filmen dreier seg om utforskningen av et platå i Venezuela bebodd av kannibaler, dinosaurer, kjøttetende planter og gigantiske edderkopper. Rollelisten inkluderer Claude Rains, David Hedison, Fernando Lamas, Jill St. John og Michael Rennie.

Handling 
Professor Challenger, en berømt biolog og antropolog, rapporterer til London Zoological Society at han har oppdaget levende eksemplarer av antatt utdødde dyr - inkludert dinosaurer - under en ekspedisjon til Amazonasbekkenet. Han utfordrer derfor foreningen i London til å sponse en andre ekspedisjon til dette området. Til Challengers forferdelse tiltrekker han seg også noen ikke-vitenskapelige mennesker til å bli med ham på hans andre utflukt til Amazonas. Denne ekspedisjonen inkluderer blant annet storvilt-jegeren Lord John Roxton, og nyhetsmannen Ed Malone hvis utgiver har gitt ham 100 000 dollar i forskudd for å betale denne ekspedisjonen. Forlagets eventyrlystne datter Jennifer og sønnen David slutter seg også til gruppen.

Professor Summerlee fra London Zoological Society blir også med, sammen med helikopter-pilot Manuel Gomez, og hans medhjelper Jose Costa. Men allerede i løpet av den første natten blir helikopteret deres ødelagt av en dinosaur. Ekspedisjonen fortsetter, og Malone oppdager en primitiv jungel-jente som har blitt fanget i spindelvevet til en gigantisk edderkopp. Malone dreper edderkoppen, og bringer jenta tilbake til leiren deres. Den innfødte jenta blir snart interessert i David. De oppdager en dagbok som tilhørte en tidligere oppdagelsesreisende, Burton White, som tidligere hadde forsvunnet i det samme området. På et tidspunkt blir Malone og Jennifer adskilt fra de andre, og har et nær-døden-opplevelse på grunn av to dinosaurer.

Kannibaler oppdager dem, men jungel-jenta fører dem til en underjordisk passasje. Underveis møter de Burton White, som nå lever som en blind eremitt. Det viser seg at kannibalene har et tabu mot å drepe blinde. De møter snart en rekke andre hindringer, blant annet å bli forfulgt av kannibaler, enorme edderkopper, kjøtt-etende planter, og en dinosaur som vokter en haug verdifulle diamanter - og som dreper Costa.  Under et -utbrudd rømmer de overlevende. Men de oppdager et egg som inneholder en Tyrannosaurus rex. Dinosaur-egget klekkes når det blir sluppet ved et uhell, og professor Challenger bestemmer seg for å ta med seg denne nyfødte dinosauren tilbake til London.

Skuespillere 
 Michael Rennie som Lord John Roxton, en jeger
 Jill St. John som Jennifer Holmes. Datteren til eieren av Global News.
 David Hedison som Ed Malone. En journalist fra Global News.
 Claude Rains som professor George Edward Challenger. Leder for ekspedisjonen
 Fernando Lamas som Manuel Gomez. En helikopter-pilot.
 Richard Haydn som Professor Summerlee
 Ray Stricklyn som David Holmes. Broren til Jennifer Holmes, og sønnen til Stuart Holmes.
 Jay Novello som Costa. Gomez sin assistent
 Ian Wolfe som professor Burton White
 John Graham som Stuart Holmes. Faren til Jennifer og David Holmes.
 Colin Campbell som Professor Waldron.
 Vitina Marcus som jungel-kvinnen.

Referanser

Eksterne lenker 
 

Filmer fra 1960
Filmer fra USA